# Úradný vestník C 214A/15.

| | ISSN 1977-1037 |
| --- | --- |
| Úradný vestník
  Európskej únie | C 214A |
| | |
| Slovenské vydanie | Informácie a oznámenia | Zväzok 5915. júna 2016 |

ISSN 1977-1037

Úradný vestník

Európskej únie

C 214A

Slovenské vydanie

Informácie a oznámenia

Zväzok 5915. júna 2016

---

| Číslo oznamu | Obsah | Strana |
| --- | --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2016/C 214A/01 | Generálne riaditeľstvo pre informatiku — Oznámenie o voľnom pracovnom mieste na pozíciu riaditeľa na riaditeľstve Riešenia pre digitálne podniky (DIGIT.B) (AD14) Brusel — (článok 29 ods. 2 služobného poriadku) — COM/2016/10368 | 1 |

Číslo oznamu

Obsah

Strana

V   Oznamy

ADMINISTRATÍVNE POSTUPY

Európska komisia

2016/C 214A/01

Generálne riaditeľstvo pre informatiku — Oznámenie o voľnom pracovnom mieste na pozíciu riaditeľa na riaditeľstve Riešenia pre digitálne podniky (DIGIT.B) (AD14) Brusel — (článok 29 ods. 2 služobného poriadku) — COM/2016/10368

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 15.6.2016 | SK | Úradný vestník Európskej únie | CA 214/1 |
| --- | --- | --- | --- |

15.6.2016

SK

Úradný vestník Európskej únie

CA 214/1

---

Generálne riaditeľstvo pre informatiku

Oznámenie o voľnom pracovnom mieste na pozíciu riaditeľa na riaditeľstve „Riešenia pre digitálne podniky“ (DIGIT.B) (AD14) Brusel

(článok 29 ods. 2 služobného poriadku)

COM/2016/10368

(2016/C 214 A/01)

Kto sme

Generálne riaditeľstvo Európskej komisie pre informatiku (GR DIGIT) (http://ec.europa.eu/dgs/informatics/index_sk.htm) zodpovedá za riadenie a koordináciu informačných a telekomunikačných technológií pre útvary Komisie, a najmä za identifikáciu, tvorbu a implementáciu moderných a dynamických vízií a stratégií podnikových informačných technológií, ktoré sú plne v súlade so všeobecnými prioritami Komisie, a to v úzkej spolupráci so štruktúrami správy informačných technológií.

Riaditeľstvo B „Riešenia pre digitálne podniky“ v rámci GR DIGIT zodpovedá za vývoj a údržbu podnikových informačných systémov rôznych generálnych riaditeľstiev Komisie na podporu vnútornej správy, ako aj politík EÚ v oblastiach, ako sú ľudské zdroje, podnikové rozhodovacie procesy, správa dokumentov, finančné riadenie a plánovanie, hospodárenie s majetkom, audit, elektronické obstarávanie, vnútorný trh, výskum či participatívna demokracia.

Okrem toho bude riaditeľstvo B viesť realizáciu tzv. revízie synergií a efektívnosti (Synergies and Efficiency Review, SER) Európskej komisie, ktorej cieľom je zistiť, kde by bolo možné zlepšiť organizačnú efektívnosť vrátane organizačných štruktúr a prideľovania zamestnancov. Realizáciou projektov digitálnej transformácie prispeje GR DIGIT k modernizácii Európskej komisie.

Riaditeľstvo B takisto spravuje program riešení interoperability pre európske orgány verejnej správy (Interoperability Solutions for European Public Administrations, ISA) (http://ec.europa.eu/isa/), ktorý uľahčuje efektívnu cezhraničnú a medziodvetvovú výmenu informácií medzi orgánmi verejnej správy v členských štátoch. Program ISA prispieva k činnostiam Komisie v rámci elektronickej verejnej správy, ktorých cieľom je dosiahnuť efektívnosť vďaka novým, inovatívnym a efektívnejším digitálnym službám v rámci jednotného digitálneho trhu.

Napokon treba dodať, že na základe vyššie objasnených aktivít riaditeľstvo B v spolupráci s útvarmi Komisie, orgánmi verejnej správy členských štátov a rôznymi zainteresovanými stranami poskytuje vysokokvalitné podnikové informačné systémy, spoločné rámce a interoperabilné, opakovane použiteľné komponenty, ktoré umožňujú úspešné vykonávanie e-Komisie a politík EÚ.

Čo ponúkame

Úlohou riaditeľa na GR DIGIT je zabezpečovať celkovú strategickú orientáciu a riadenie riaditeľstva B s osobitnou zodpovednosťou za kritické informačné systémy na podnikovej úrovni v rámci stanovenom vo vyhlásení o poslaní generálneho riaditeľstva a v jeho ročnom pracovnom programe.

Riaditeľ je členom Výboru Komisie pre informačné technológie.

Predsedá koordinačnému výboru ISA a vedie tvorbu politiky interoperability, komunikáciu o nej a jej vykonávanie v súčinnosti s orgánmi verejnej správy členských štátov.

Zastupuje Generálne riaditeľstvo na externých aj interných podujatiach súvisiacich s činnosťou riaditeľstva.

Riaditeľstvo má 6 oddelení v Bruseli, ale niektoré z nich majú zamestnancov v Bruseli aj v Luxemburgu:

| 1. | Oddelenie B1 – Oddelenie pre architektúru; konzultácia, inovácia a správa vzťahov |
| --- | --- |

1.

Oddelenie B1 – Oddelenie pre architektúru; konzultácia, inovácia a správa vzťahov

| 2. | Oddelenie B2 – Riešenia v oblasti podnikových znalostí a rozhodovacích procesov |
| --- | --- |

2.

Oddelenie B2 – Riešenia v oblasti podnikových znalostí a rozhodovacích procesov

| 3. | Oddelenie B3 – Riešenia v oblasti podnikových ľudských zdrojov |
| --- | --- |

3.

Oddelenie B3 – Riešenia v oblasti podnikových ľudských zdrojov

| 4. | Oddelenie B4 – Riešenia v oblasti podnikového finančného obstarávania a politiky |
| --- | --- |

4.

Oddelenie B4 – Riešenia v oblasti podnikového finančného obstarávania a politiky

| 5. | Oddelenie B5 – Riešenia v oblasti správy podnikových grantov |
| --- | --- |

5.

Oddelenie B5 – Riešenia v oblasti správy podnikových grantov

| 6. | Oddelenie B6 – Riešenia interoperability pre európske orgány verejnej správy (ISA) |
| --- | --- |

6.

Oddelenie B6 – Riešenia interoperability pre európske orgány verejnej správy (ISA)

Riaditeľ sídli v Bruseli a pôsobí pod priamym dohľadom generálneho riaditeľa.

Riaditeľ je zodpovedný za približne 150 stálych zamestnancov a asi 450 externých poskytovateľov služieb a spravuje rozpočet vo výške približne 105 miliónov EUR.

Koho hľadáme

Táto práca si vyžaduje:

| — | autoritu a charizmu potrebnú na riadenie a motivovanie veľkého, neustále sa meniaceho tímu vysokokvalifikovaných odborníkov v oblasti IT a administratívy; vynikajúce riadiace zručnosti a schopnosť viesť organizáciu zameranú na poskytovanie služieb v multikultúrnom prostredí; preukázateľné schopnosti a skúsenosti, aby riaditeľ rozumel výzvam, ktorým čelia veľké organizácie pri navrhovaní, vývoji a rozvoji podnikových informačných systémov v súlade s potrebami podniku, |
| --- | --- |

—

autoritu a charizmu potrebnú na riadenie a motivovanie veľkého, neustále sa meniaceho tímu vysokokvalifikovaných odborníkov v oblasti IT a administratívy; vynikajúce riadiace zručnosti a schopnosť viesť organizáciu zameranú na poskytovanie služieb v multikultúrnom prostredí; preukázateľné schopnosti a skúsenosti, aby riaditeľ rozumel výzvam, ktorým čelia veľké organizácie pri navrhovaní, vývoji a rozvoji podnikových informačných systémov v súlade s potrebami podniku,

| — | preukázateľné skúsenosti v oblasti účinného plánovania a riadenia ľudských zdrojov (vo veľkých tímoch) a rozpočtových prostriedkov |
| --- | --- |

—

preukázateľné skúsenosti v oblasti účinného plánovania a riadenia ľudských zdrojov (vo veľkých tímoch) a rozpočtových prostriedkov

| — | výborné komunikačné a medziľudské schopnosti, |
| --- | --- |

—

výborné komunikačné a medziľudské schopnosti,

| — | schopnosť rozvíjať a udržiavať vynikajúce vzťahy s inými útvarmi v Komisii, ako aj s inými inštitúciami, ďalšími európskymi orgánmi a vnútroštátnymi správnymi orgánmi; schopnosť formulovať spolu s orgánmi členských štátov stratégie pre cezhraničnú a medziodvetvovú interoperabilitu digitálnych služieb a podnikať nadväzujúce kroky, |
| --- | --- |

—

schopnosť rozvíjať a udržiavať vynikajúce vzťahy s inými útvarmi v Komisii, ako aj s inými inštitúciami, ďalšími európskymi orgánmi a vnútroštátnymi správnymi orgánmi; schopnosť formulovať spolu s orgánmi členských štátov stratégie pre cezhraničnú a medziodvetvovú interoperabilitu digitálnych služieb a podnikať nadväzujúce kroky,

| — | schopnosť nadväzovať a podporovať partnerstvá s vrcholovým manažmentom Komisie nevyhnutné na využitie potenciálu informačných technológií pri modernizácii inštitúcie, |
| --- | --- |

—

schopnosť nadväzovať a podporovať partnerstvá s vrcholovým manažmentom Komisie nevyhnutné na využitie potenciálu informačných technológií pri modernizácii inštitúcie,

| — | preukázané znalosti a praktické skúsenosti v oblasti riadenia veľkých projektov vrátane architektúry, plánovania, riadenia projektov a kontroly kvality výsledkov, |
| --- | --- |

—

preukázané znalosti a praktické skúsenosti v oblasti riadenia veľkých projektov vrátane architektúry, plánovania, riadenia projektov a kontroly kvality výsledkov,

| — | schopnosť vytvárať vízie vývoja podnikových informačných systémov a poskytovania služieb v Komisii, ktoré by zohľadňovali potreby, zdroje a obmedzenia, ako aj schopnosť poskytovať poradenstvo ostatným generálnym riaditeľstvám v oblasti informačno-technologických stratégií, najmä pokiaľ ide o ich portfóliá informačných systémov, |
| --- | --- |

—

schopnosť vytvárať vízie vývoja podnikových informačných systémov a poskytovania služieb v Komisii, ktoré by zohľadňovali potreby, zdroje a obmedzenia, ako aj schopnosť poskytovať poradenstvo ostatným generálnym riaditeľstvám v oblasti informačno-technologických stratégií, najmä pokiaľ ide o ich portfóliá informačných systémov,

| — | vynikajúce analytické predpoklady, schopnosť identifikovať kľúčové otázky, rozvíjať a vytvárať strategické ciele a premietnuť ich do praktických návrhov konkrétnych krokov, |
| --- | --- |

—

vynikajúce analytické predpoklady, schopnosť identifikovať kľúčové otázky, rozvíjať a vytvárať strategické ciele a premietnuť ich do praktických návrhov konkrétnych krokov,

| — | dobrú znalosť hlavných pracovných jazykov Komisie, ktorá je nevyhnutná na efektívnu a plynulú komunikáciu a spoluprácu so zainteresovanými stranami. |
| --- | --- |

—

dobrú znalosť hlavných pracovných jazykov Komisie, ktorá je nevyhnutná na efektívnu a plynulú komunikáciu a spoluprácu so zainteresovanými stranami.

Uchádzači musia (kritériá spôsobilosti)

Do výberovej fázy konania budú zaradení tí uchádzači, ktorí k dátumu uzávierky podávania prihlášok spĺňajú tieto formálne kritériá:

Štátna príslušnosť: uchádzači musia byť štátnymi príslušníkmi jedného z členských štátov Európskej únie.

Vysokoškolské vzdelanie alebo diplom: uchádzači musia mať:

| i) | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky a viac, alebo |
| --- | --- |

i)

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky a viac, alebo

| ii) | vzdelanie zodpovedajúce ukončenému vysokoškolskému štúdiu osvedčené diplomom a následnú minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte). |
| --- | --- |

ii)

vzdelanie zodpovedajúce ukončenému vysokoškolskému štúdiu osvedčené diplomom a následnú minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte).

Odborná prax: uchádzači musia mať aspoň 15-ročnú postgraduálnu odbornú prax na pozícii, na ktorej sa vyžaduje uvedené vzdelanie.

Prax v riadiacej funkcii: v rámci tejto odbornej praxe musia mať uchádzači aspoň päť rokov skúseností nadobudnutých vo vysokej riadiacej funkcii (1) a uchádzači by mali mať priame skúsenosti v oblasti súvisiacej s ponúkanou pozíciou.

Jazykové znalosti: uchádzači musia mať výbornú znalosť jedného z úradných jazykov Európskej únie (2) a primeranú znalosť ďalšieho z týchto úradných jazykov. Výberové komisie overia, či uchádzači spĺňajú kritérium uspokojivej znalosti ďalšieho úradného jazyka EÚ, počas pohovoru. Preto sa časť pohovoru môže uskutočniť v danom ďalšom jazyku.

Veková hranica: uchádzači by nemali mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku] (3).

Vybraný uchádzač by mal mať platný certifikát o bezpečnostnej previerke (stupeň utajenia TOP SECRET) vystavený národným bezpečnostným orgánom krajiny, ktorej je štátnym príslušníkom, alebo by mal byť schopný ho od tohto orgánu získať.

Osobná bezpečnostná previerka je administratívne rozhodnutie, ktoré sa prijíma na základe bezpečnostného vyšetrovania vykonaného príslušným národným bezpečnostným orgánom krajiny, ktorej je daná osoba občanom, a to v súlade s platnými vnútroštátnymi bezpečnostnými zákonmi a predpismi, a ktorým sa potvrdzuje, že danej osobe sa môže udeliť prístup k utajovaným skutočnostiam do určeného stupňa utajenia. Upozorňujeme, že postup potrebný na získanie bezpečnostnej previerky sa môže začať iba na žiadosť zamestnávateľa, nie samotného uchádzača.

Vymenovanie do funkcie sa uskutoční iba pod podmienkou, že vybraný uchádzač získal platný certifikát o bezpečnostnej previerke.

Nezávislosť a vyhlásenie o záujmoch

Od uchádzačov sa pred prevzatím funkcie vyžaduje vyhlásenie, že budú konať nezávisle vo verejnom záujme, ako aj vyhlásenie, v ktorom vylúčia akékoľvek vlastné záujmy, ktoré by sa dali považovať za záujmy ohrozujúce ich nezávislosť.

Vymenovanie a pracovné podmienky

Európska komisia vyberie a vymenuje riaditeľa v súlade s postupmi, ktoré uplatňuje pri výbere zamestnancov a ich prijímaní do pracovného pomeru (pozri aj súborný dokument o politike týkajúcej sa vyšších úradníkov (4)). V priebehu tohto výberového konania musia uchádzači, ktorí dostali od Poradného výboru Komisie pre vymenúvanie pracovníkov pozvanie na pohovor, ešte pred samotným pohovorom absolvovať testy v hodnotiacom centre pod vedením externých konzultantov v oblasti náboru pracovníkov.

Z praktických dôvodov a s cieľom čo najrýchlejšie zavŕšiť výberové konanie v záujme uchádzačov, ako aj predmetnej inštitúcie sa výberové konanie uskutoční iba v anglickom a/alebo vo francúzskom jazyku (5).

Plat a pracovné podmienky zodpovedajú platu a podmienkam stanoveným v Služobnom poriadku pre úradníkov Európskej únie zaradených do platovej triedy AD 14. Uchádzači by mali vziať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miestom zamestnania riaditeľa je Brusel.

Rovnaké príležitosti

Európska komisia uplatňuje aktívnu politiku rovnosti príležitostí s cieľom ešte viac zvýšiť podiel žien v riadiacich funkciách a obzvlášť podporuje ženy, aby podávali prihlášky.

Postup pri podávaní prihlášky

Pred odoslaním prihlášky si dôkladne overte, či spĺňate všetky kritériá účasti („Uchádzači musia“), najmä pokiaľ ide o požadovaný druh diplomu, požadovanú odbornú prax, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na webovej stránke

https://ec.europa.eu/dgs/human-resources/seniormanagementvacancies/

a postupujte podľa pokynov týkajúcich sa jednotlivých fáz konania.

Je potrebné, aby ste mali platnú e-mailovú adresu. Táto adresa bude slúžiť na identifikáciu vašej registrácie, ako aj na komunikáciu s vami počas rôznych fáz výberového konania. Preto je nutné oznámiť Európskej komisii každú zmenu vašej e-mailovej adresy.

K vašej prihláške je potrebné pripojiť životopis vo formáte PDF a online vyplniť motivačný list (najviac 8 000 znakov). Z praktických dôvodov a s cieľom čo najrýchlejšie zavŕšiť výberové konanie v záujme uchádzačov, ako aj predmetnej inštitúcie musia byť životopis a motivačný list napísané v anglickom, vo francúzskom alebo v nemeckom jazyku.

Po dokončení online registrácie vám bude doručený e-mail o potvrdení registrácie prihlášky. Ten bude obsahovať aj registračné číslo, ktoré bude vaším referenčným číslom vo všetkých otázkach súvisiacich s prihláškou. Ak ste nedostali potvrdzujúci e-mail, znamená to, že prihláška nebola zaregistrovaná!

Dovoľujeme si vás upozorniť na skutočnosť, že priebeh spracovania vašej prihlášky nemožno sledovať online. O stave vašej prihlášky vás bude informovať priamo Európska komisia.

Ak máte zdravotné postihnutie, ktoré vám neumožňuje zaregistrovať sa online, prihlášku (životopis a motivačný list) môžete poslať doporučeným listom na túto adresu: European Commission, Directorate-General for Human Resources and Security, Unit for Senior Management and CCA, SC11 8/62, B – 1049 Brussels, BELGICKO, kde ako referenciu jasne uvediete: „Vacancy for a Director in DIGIT (COM/2016/10368)“, a to najneskôr v deň uzávierky registrácie, pričom rozhodujúci je dátum na poštovej pečiatke. Celá následná komunikácia medzi Komisiou a vami bude prebiehať prostredníctvom pošty. V tomto prípade musíte k prihláške priložiť potvrdenie o vašom zdravotnom postihnutí vydané príslušným orgánom. Na osobitnom hárku papiera by ste mali zároveň uviesť prípadné osobitné opatrenia, ktoré by vám uľahčili účasť na výberovom konaní.

V prípade záujmu o viac informácií a/alebo v prípade technických problémov pošlite e-mail na adresu: HR-MANAGEMENT-ONLINE@ec.europa.eu

Dátum uzávierky registrácie

Dátum uzávierky registrácie je 13. júla 2016 o 12.00 hod. (poludnie) bruselského času. Po tomto dátume už online registrácia nebude možná.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už registrácia nebude možná. Oneskorené prihlášky nebudú akceptované.

Dôležitá informácia pre uchádzačov

Uchádzačom pripomíname, že práca výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s členmi týchto komisií je zakázaný.

Ochrana osobných údajov

Komisia zabezpečí, aby boli osobné údaje uchádzačov spracované v zmysle požiadaviek nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (6).

---

(1)  Uchádzači by mali aspoň v prípade týchto 5 rokov, počas ktorých nadobudli prax vo vysokej riadiacej funkcii, uviesť vo svojom životopise tieto údaje: 1. názov a náplň zastávaných riadiacich funkcií; 2. počet zamestnancov, ktorých v týchto funkciách riadili; 3. výšku spravovaného rozpočtu a 4. počet úrovní, ktoré boli v hierarchickej štruktúre tejto riadiacej pozícii nadriadené a podriadené, a počet zamestnancov rovnakého zaradenia.

(2)  http://ec.europa.eu/languages/policy/linguistic-diversity/official-languages-eu_sk.htm

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF

(4)  http://ec.europa.eu/civil_service/docs/official_policy_en.pdf

(5)  Výberová porota zaistí, aby neboli zvýhodnení uchádzači, pre ktorých je jeden z týchto jazykov rodným jazykom.

(6)  Ú. v. ES L 8, 12.1.2001, s. 1.

---